Владимир Соловьов
Ex oriente lux

Превод от руски: Андрей Андреев, —

chitanka.info

Ex oriente lux[0]

„От Изток — светлина и сили!“

И — властник — царят на Иран

към бляскавите Термопили

подгони робската си сган.

Но с дар небесен, Прометеев

Елада е от векове

и тази сган ще разпилеят

свободните й синове.

И кой до Инд или до Ганг е

път славен извървял и смел?

Ту македонската фаланга,

ту — царствен — римският орел.

И с волята за разум, право

и силата на мъдростта –

на Запад вдигна се държава

и Рим обедини света.

[0] Светлина от Изток (лат.). — Б.пр. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.